**Schanzenanlage im Kanzlersgrund** on **Hans-Renner-Schanze**n ja **Rennsteig-Schanze**n muodostama mäkihyppystadion Kanzlersgrundin laaksossa Steinbach-Hallenbergissa ja Oberschönaussa Thüringenin osavaltiossa Saksassa. Mäkien kerrotaan sijaitsevan usein Oberhofissa, sillä mäet kuuluvat Oberhofin talviurheilualueeseen.

Hans-Renner-Schanze
-------------------

### Historia

Hans-Renner-Schanze (vuoteen 1998 asti "Rennsteig-Schanze") oli suurin hyppyrimäki Itä-Saksassa, K-piste sijaitsi 90 metrissä. Se rakennettiin vuosina 1959–1961. Alkuperäiset hyppyritorni ja 7 kerrosta korkea tuomaritorni ovat edelleenkin käytössä. Mäki avattiin 9. tammikuuta 1962, avajaishypyn suoritti Alfred Brettschneider.

Ensimmäisen virallisen mäkiennätyksen hyppäsivät vuonna 1964 Dieter Neuendorf ja Dieter Bokeloh, hypyt olivat 111,5 metriä pitkiä. Vuodesta 1965 vuoteen 1989 asti järjestettiin "International Ski Games of Oberhof"-kilpailut joka toinen vuosi, kilpailuihin osallistui maailman parhaita mäkihyppääjiä. Kesällä 1979 mäen alastulorinteeseen asennettiin muovitus. Ensimmäisen hypyn muovitetussa mäessä hyppäsi Holger Greiner-Petter 7. elokuuta 1979, hyppy kantoi 97 metriä. Vuoden 1986 remontissa K-pistettä siirrettiin 90 metristä 110 metriin.

Ensimmäinen maailmancup kilpailu järjestettiin vuonna 1989, katsojia oli 35 000, mutta sääolosuhteiden takia kilpailu jouduttiin siirtämään K90-mäkeen. Vuosien 1994–1995 remontissa mäen keula ja alastulorinne remontoitiin ja alastulorinteeseen vaihdettiin muovitus, K-piste siirrettiin 110 metristä 120 metriin ja HS-pisteeksi asetettiin 133 meriä. Sittemmin mäistä on hypätty kesä-GP:tä sekä yhdistetyn maailmancupia.

Vuonna 1998 mäki nimettiin entisen DDR:n mäkimaajoukkueen valmentajan ja -hyppääjän Hans Rennerin mukaan. Vuonna 1999 FIS perui mäkisertifikaatin, koska mäen alastulorinne oli liian jyrkkä (39,2°). Alastulorinne remontoitiin vuonna 2000 vastaamaan FIS:n vaatimuksia, samalla HS-pistettä siirrettiin 133 metristä 140 metriin.

Vuoden 2010 jälkeen kilpailutoiminta loppui vaarallisen mäkiprofiilin takia, keväällä 2013 alkaneessa remontissa mäkiprofiili muutettiin nykyisiä vaatimuksia vastaaviksi. Remontti valmistui heinäkuussa 2015. Avajaishypyn suoritti Juliane Seyfarth, hyppy kantoi 114 metriä.

### Mäkiennätyksen kehittyminen

Mäkiennätyksen 147,0 metriä on hypännyt Anssi Koivuranta.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1964 | Itä-Saksa Dieter Neuendorf | 111,5 m | Itä-Saksan mestaruuskilpailut 1964 |  |
| Itä-Saksa Dieter Bokeloh |  |
| 3.3.1968 | Itä-Saksa Dieter Scharf | 114,5 m | Itä-Saksan mestaruuskilpailut 1968 |  |
|  | Itä-Saksa Jürgen Dommerich | 116,5 m |  |  |
| 1984 | Itä-Saksa Klaus Ostwald | 127,0 m |  | K90-mäen mäkiennätys |
|  | Saksa Ralph Gebstedt |  | K110-mäen mäkiennätys |
| 12.1.1991 | Itävalta Andreas Felder | Maailmancup |
| 27.12.1995 | Tšekki Jaroslav Sakala | 130,5 m | Maailmancup | HS133-mäen mäkiennätys |
| Saksa Christof Duffner |
| 29.12.2003 | Saksa Ronny Ackermann | 137,0 m | Yhdistetyn maailmancup |  |
| 29.12.2005 | Itävalta Christoph Bieler | 138,5 m | Yhdistetyn maailmancup |  |
| 30.12.2005 | Suomi Anssi Koivuranta |  |
| Itävalta Christoph Bieler | 139,5 m |  |
| Suomi **Anssi Koivuranta** | **147,0 m** |  |
|

### Kesämäkiennätyksen kehittyminen (miehet)

Virallisen kesämäkiennätyksen 140,0 metriä on hypännyt Kamil Stoch, epävirallisen kesämäkiennätyksen 143,0 metriä on hypännyt Tobias Bogner.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 6.8.1979 | Itä-Saksa Holger Greiner-Petter | 97,0 m |  |  |
| 7.8.1979 | Itä-Saksa Jochen Danneberg | 110,0 m |  |  K90-mäen kesämäkiennätys |
| 21.8.1996 | Suomi Ari-Pekka Nikkola | 128,5 m | Kesä-GP |  |
| Suomi Mika Laitinen | 130,5 m | HS133-mäen kesämäkiennätys |
| 29.9.2001 | Saksa Stephan Hocke | *132,0 m* | Continental Cup |  |
| 3.10.2006 | Norja Anders Bardal | 133,0 m | Kesä-GP |  |
| Puola Adam Małysz | 135,5 m |  |
| 8.10.2006 | Saksa Tobias Bogner | *143,0 m* | Saksan kesämestaruuskilpailut 2006 |  |
| 3.10.2007 | Slovenia Jernej Damjan | 138,0 m | Kesä-GP |  |
| Itävalta Thomas Morgenstern | 139,5 m |  |
| Puola **Kamil Stoch** | **140,0 m** |  |
|

### Kesämäkiennätyksen kehittyminen (naiset)

Naisten kesämäkiennätyksen 114,0 metriä on hypännyt Juliane Seyfarth.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 15.7.2015 | Saksa **Juliane Seyfarth** | **114,0 m** | Avajaiset | Avajaishyppy |
|

Rennsteig-Schanze
-----------------

### Historia

Mäen rakennustyöt aloitettiin 1984 ja vuonna 1987 uusi muovitettu K90 HS96-mäki valmistui. Mäessä oli ensimmäisenä maailmassa keraaminen latu kesäkäyttöä varten ja jäädytettävä jäälatu talvikäyttöä varten. Mäki korvasi vanhentuneen Thüringenschanzen. Vuonna 1998 mäki nimettiin Rennsteig-Schanzeksi, kun suurmäki nimettiin Hans-Renner-Schanzeksi.

Mäen uudelleen rakentaminen alkoi keväällä 2013, uuden mäen piti valmistua seuraavaksi talveksi, mutta rakennustöiden viivästyttyä mäki avattiin 13. elokuuta 2014. Avajaishypyn suoritti Philipp Blaurock, hyppy kantoi 101 metriä.

### Mäkiennätyksen kehittyminen

Mäkiennätyksen 106,0 metriä on hypännyt Wolfgang Bösl.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1993 | Saksa Jens Weißflog | 97,0 m |  |  |
| 1996 | Saksa Hansjörg Jäkle | 98,0 m |  |  |
| 2004 | Saksa Jens Deimel | 100,0 m |  | HS96-mäen mäkiennätys |
| 14.12.2014 | Saksa Wolfgang Bösl | 106,0 m |  |  |
| 27.2.2021 | Itävalta **Maximilian Ortner** | **108,5 m** | FIS Cup |  |

### Kesämäkiennätyksen kehittyminen

Virallisen kesämäkiennätyksen 99,5 metriä on hypännyt Georg Hettich, epävirallisen kesämäkiennätyksen 101,0 metriä on hypännyt Philipp Blaurock.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 30.8.2000 | Saksa Georg Hettich | 99,5 m | Yhdistetyn kesä-GP | HS96-mäen kesmäkiennätys |
| 13.10.2014 | Saksa Philipp Blaurock | 101,0 m | HS100-mäen avajaiset | Avajaishyppy |
| 20.9.2020 | **Saksa Claudio Haas** | **105,5 m** |  |  |

Lähteet
-------

* Kanzlersgrund skisprungschanzen.com (englanniksi, saksaksi, puolaksi)

### Viitteet

1. ↑  First jumps on modernized large hill at Oberhof  18.7.2015. skisprungschanzen.com. Viitattu 29.7.2015. (englanniksi) ja (saksaksi)

Kuvia
-----

* Mäet kesälläMäet kesällä
* Hyppyripöytä (K120)Hyppyripöytä (K120)
* Mäet remontissa 2013Mäet remontissa 2013